stanford-oval/wikipedia huggingface dataset:
Ahmet Ertegün

Ahmet Ertegün
Ahmet Ertegün (31. heinäkuuta 1923 – 14. joulukuuta 2006) oli turkkilais-yhdysvaltalainen Atlantic Records -levy-yhtiön perustaja ja yksi 1900-luvun jälkipuoliskon äänilevyteollisuuden merkittävimmistä henkilöistä. Ertegün pääsi vuonna 1987 Rock and Roll Hall of Fameen.
Ertegün perusti Atlantic Recordsin yhdessä Herb Abramsonin kanssa vuonna 1947. Ertegünin johdolla yhtiöstä tuli muutamassa vuodessa Yhdysvaltain johtava rhythm and blues -levymerkki, jolle 1950-luvulla levyttivät muun muassa Ruth Brown, Big Joe Turner, Ray Charles, LaVern Baker, The Drifters, The Coasters ja  The Clovers.
Ertegün myös tuotti suuren osa Atlanticin julkaisemista levyistä ja sävelsi yhtiön artisteille kappaleita salanimellä "Nugetre". Ertegün jatkoi yhtiön hallituksen puheenjohtajana kuolemaansa asti.
Aiheesta muualla

Wikimedia Commonsissa on kuvia tai muita tiedostoja aiheesta .
Ahmed Ertegünin muistokirjoitus Helsingin Sanomissa[vanhentunut linkki]
570

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Kiinassa pohjoisen Qi-dynastian hallitsija Hou Zhu otti hallitsijanimekseen Wuping.
Islamilaisen perimätiedon mukaan norsun vuosi, jolloin Jemenin kuningas Abraha teki sotaretken Mekkaa vastaan.
Syntyneitä

(noin) Profeetta Muhammad, islamin perustaja (k. 632)
Kildebert II, Austrasian ja Burgundin kuningas (k. 595
Kuolleita

ʿAbdullah ibn ʿAbdul-Muṭṭalib, profeetta Muhammadin isä (s. 546)
Gildas, englantilainen munkki ja historioitsija
Olympiodoros nuorempi, bysanttilainen uusplatonilainen opettaja ja astrologi (s. 495)
Agnes Obel

| Agnes Obel |
| --- | --- |

Henkilötiedot
Syntynyt: 28. lokakuuta 1980 (ikä 43) Kööpenhamina, Tanska
Muusikko
Taiteilijanimi:  Agnes Obel
Laulukielet:  englanti
Tyylilajit:  folk
Soittimet:  piano
Yhtyeet:  Sohio, nykyään sooloartisti
Levy-yhtiöt:  Play It Again Sam (käännä suomeksi) 
Aiheesta muualla
www.agnesobel.com
  [ Muokkaa Wikidatassa ] [ ohje ]  
Agnes Caroline Thaarup Obel (s. 28. lokakuuta 1980) on tanskalainen laulaja-lauluntekijä.
Agnes Obel julkaisi debyyttialbuminsa Philharmonics 4. lokakuuta 2010 Tanskassa. Se on julkaistu myös useissa muissa Euroopan maissa, muun muassa Ranskassa, Alankomaissa ja Saksassa. Tanskassa albumi oli listan kärjessä useiden viikkojen ajan vuonna 2011, ja ylti nelinkertaiseen platinaan 60 000 kappaleen myynnillään. Philharmonics on ollut kymmenen parhaan joukossa myös Belgian (Vallonian), Ranskan ja Alankomaiden listoilla. Tanskassa albumi oli vuoden 2011 kolmanneksi myydyin. Albumi sai European Border Breakers Awards -palkinnon vuonna 2012.
Henkilöhistoria

Agnes Obel syntyi vuonna 1980 Kööpenhaminassa. Hän ja hänen nuorempi veljensä kasvoivat epätavallisessa ympäristössä isänsä kanssa, jolla oli kolme lasta edellisestä suhteestaan. Obel keräsi mielellään outoja esineitä ja soittimia. Hänen perheensä oli musikaalinen, ja hän oppi soittamaan pianoa hyvin nuorena. Hänen äitinsä soitti pianolla Bartókia ja Chopinia. Lapsena Obel ammensi vaikutteita Jan Johanssonin lauluista, jotka ovat eurooppalaisia kansansävelmiä jazztyyliin esitettynä. Näillä on ollut suuri vaikutus Obelin omaan musiikkiin.
Agnes Obel kävi Det frie gymnasium -vapaalukiota, mutta jätti kuitenkin koulunkäynnin pian.
Seitsemän vuoden iässä Obel soitti bassokitaraa yhtyeessä, joka esiintyi festivaaleilla ja äänitti vain joitakin lauluja. Hänellä  oli pieni rooli Thomas Vinterbergin lyhytelokuvassa Drengen der gik baglæns (”Poika joka kulki takaperin”) vuodelta 1995.
Myöhemmin, muusikko-tuottaja Elton Theanderin myötävaikutuksella, Obel perusti kööpenhaminalaisyhtyeen Sohio. Hän debytoi sooloartistina levyllään Philharmonics vuonna 2010.
Obel kirjoittaa, soittaa, laulaa ja tuottaa itse kaiken materiaalinsa. Hän on saanut vaikutteita muun muassa seuraavilta artisteilta: Roy Orbison, Joni Mitchell, PJ Harvey, Claude Debussy, Maurice Ravel ja Erik Satie.
Diskografia

Philharmonics (2010)
Aventine (2013)
Citizen of Glass (2016)
Myopia (2020)
Aiheesta muualla

Virallinen kotisivu
Aime-la-Plagne

| Aime-la-Plagne |
| --- | --- |
 Aime
 Aime-la-Plagne
 Koordinaatit: 45°33′35″N, 6°39′06″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  94,7 km²
Väkiluku (2015):  4 434 
 – Väestötiheys:  46 as./km²
Kunnan numero:  73006
 
 Kunnan kotisivut 
Infobox OKVirheellinen NIMI-arvo: 
Aime-la-Plagne on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella, noin 40 kilometriä Albertvillen kaupungista itään.
Kunta muodostettiin 1. tammikuuta 2016 kun kolme kuntaa Aime, Granier ja Montgirod yhdistyivät. Uuden kunnan hallintopaikaksi nimettiin Aime.
Aime-la-Plagne tunnetaan parhaiten La Plagnen hiihtokeskuksesta, joka sijaitsee kunnan alueella. La Grande Plagen hiihtoalueella on yli 225 kilometriä rinteitä. Hiihtokeskus perustettiin pormestari Pierre Borrionen aloitteesta vuonna 1961. Hän halusi monipuolistaa laakson taloutta, sillä pelkkä maatalous ei enää elättänyt kaikkia. La Plagne isännöi Albertvillen vuoden 1992 olympialaisissa ohjaskelkkailu- ja rattikelkkailukilpailuja.
Aiheesta muualla

Kuvia tai muita tiedostoja aiheesta Aime-la-Plagne Wikimedia Commonsissa
574

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Bysantin keisari Justinus II luopui vallasta
Kuningas Klefin kuoltua langobardien kuningaskunnassa seuraa interregnum, joka päättyy vasta vuonna 584, kun valtaistuimelle nousee Klefin poika Authari.
Syntyneitä

Shōtoku Taishi, Japanin hallitsija
Kuolleita

Paavi Johannes III
Klef, langobardien kuningas.
Paavi Johannes III
130 (luku)

| --- | --- |
Luonnolliset luvut
130 ← 130 131 132 133 134 135 136 137 138 139 →
Kardinaaliluku: satakolmekymmentä
Järjestysluku: sadaskolmaskymmenes
Tekijät: 1, 2, 5, 10, 13, 26, 65, 130
Alkutekijät:  2\cdot 5\cdot 13

Roomalainen numero: CXXX
Binääriluku: 10000010
Oktaaliluku: 202
Duodesimaaliluku: AA
Heksadesimaaliluku: 82
Vigesimaaliluku: 6A
130 (satakolmekymmentä) on luonnollinen luku, jota edeltää luku 129 ja seuraa luku 131.
Matematiikassa

130 on yhdistetty luku.
130 on vajaa luku.
130 on onnellinen luku.
130 on Harshad-luku binäärijärjestelmässä.
130 on Harshad-luku viisijärjestelmässä (10105).
130 on Harshad-luku heksadesimaalijärjestelmässä.
130 on palindromi kolmijärjestelmässä (112113), nelijärjestelmässä (20024) ja oktaalijärjestelmässä.
130 kuuluu ”kakkulukuihin” (engl. cake numbers), koska kuutio voidaan jakaa yhdeksällä tasolla enintään 130 osaan.
130 kuuluu Erdősin–Woodsin lukuihin.
130 ensimmäisen alkuluvun summa on alkuluku.
130 voidaan muodostaa kahden eri positiivisen neliöluvun summana kahdella tavalla:  11^{2}+3^{2} tai  9^{2}+7^{2}.
130 on pienin luku, joka voidaan muodostaa neljän positiivisen neliöluvun summana (vähintään) kahdeksalla tavalla.
Luonnontieteissä

Ksenon-130 on ksenonin vakaa isotooppi.
130 Elektra on asteroidi.
Kulkuneuvoissa

Fiat 130 on henkilöauto.
ZIL-130 on neuvostoliittolainen kuorma-auto.
Lockheed C-130 Hercules on rahtilentokone.
Muissa yhteyksissä

Seututie 130 kulkee Vantaan ja Tampereen välillä.
Nokia 130 on matkapuhelin.
130 päivää on kirja.
Aviogenexin lennolla 130 kuoli 78 ihmistä.
Baikal Airlinesin lennolla 130 kuoli 125 ihmistä.
Alexandru Marca

Alexandru Marca (s. 30. toukokuuta 1969 Cluj-Napoca, Romania) on romanialainen jalkapalloilija. Pelipaikaltaan hän oli hyökkäävä keskikenttäpelaaja. Marca on 175 senttimetriä pitkä ja painaa 70 kilogrammaa.
Marca pelasi kaudella 2000 15 Veikkausliigan ottelua Tampere Unitedissa. Hän edusti Suomessa myös Nokian Pyryä (2000) ja Närpes Kraftia (2001–2007). Kotimaassaan Romaniassa Marca oli ennen Suomeen tuloaan ehtinyt edustaa Universitatea Clujia, Politehnica Timisoaraa ja CSM Resitaa.
Al Mulock

Al Mulock (Alfred Mulock Rogers, 30. kesäkuuta 1925 Toronto, Ontario, Kanada – toukokuuta 1968 Guadix, Espanja) oli näyttelijä, joka tunnettiin parhaiten rooleistaan Sergio Leonen spagettiwesterneissä. Hän teki itsemurhan vuonna 1968.
Hyvät, pahat ja rumat elokuvassa hän esitti palkkionmetsästäjää, joka menetti kätensä (hahmo: Elam yksikätinen) Tuco (Eli Wallach) nimisen roiston haavoittamana elokuvan alussa. Etsittyään Tucoa kahdeksan kuukautta hän löysi tämän kylpyammeesta autiokaupungista ja alkoi ennen Tucon teloittamista purkaa katkeruuttaan. Tuco ampui hänet kuitenkin kylpyvaahdon seasta ja totesi: "When you have to shoot, shoot! Don´t talk".
Elokuvan Huuliharppukostaja alussa hän oli yksi kolmesta palkkatappajasta näytellen yhdessä Woody Stroden ja Jack Elamin kanssa. He odottelivat saapuvaa junaa kärpäsen häiritsemänä elokuvan 13 minuuttia pitkässä, klassisessa  alkukohtauksessa. Heidät on värvätty tappamaan elokuvan nimetön päähenkilö "Harmonica" (Charles Bronson), joka saapuu asemalle ja ampuu kolmikon.  Kuvausten jälkeen Mulock hyppäsi hotellin ikkunasta rooliasu päällään ja kuoli. Myöhemmin kävi ilmi hänen olleen huumeidenkäyttäjä ja koska hän ei saanut mistään annostaan, hän teki epätoivoisen tekonsa. Kuvaukset tapahtuivat Guadixissa, Espanjassa.
Valikoitu filmografia

Tarzan's Greatest Adventure (1959)
Tarzan the Magnificent (1960)
Kauhujen juna (1965)
Hyvät, pahat ja rumat (1966)
Rio Hondon kuolemanloukku (1967)
Sormi liipasimella (1967)
Battle Beneath the Earth (1967)
Huuliharppukostaja (1968)
Aiheesta muualla

Al Mulock Internet Movie Databasessa. (englanniksi)
130 mm kanuuna M-46

130 mm kanuuna M/1953 M-46
M-46 suora-ammunnassa.
130 mm kanuuna M-46, lyhyemmin M-46, (ven. 130-мм пушка M-46) on neuvostoliittolainen 130 millimetrin raskas kenttäkanuuna. Tykki on vedettävä ja siinä on haaralavetti. Putki on poikkeuksellisen pitkä, 58 kaliiperia. Pitkä putki mahdollistaa suuren kantaman ja laajan ampuma-alan. Tykissä on sivusuunnassa avautuva kiilalukko ja se on käsin ladattava. Lavetista on olemassa kaksi eri versiota, joista toisessa on kaksi pyörää ja toisessa neljä.
M-46-kanuuna suunniteltiin Permissä tehtaassa numero 172 vuosina 1946–1950. Ja sen tuotanto aloitettiin vuonna 1950. Tykki esiteltiin julkisuudessa ensi kerran vuonna 1954, minkä takia siitä länsimaissa käytettiin nimitystä M1954. Kiinalainen malli 59-kanuuna on kopio M-46:sta.
M-46:tta alettiin korvata Neuvostoliitossa 152 millimetrin 2A36 Giatsint-B (M1976) -kanuunalla, sekä vuodesta 1978 152 millimetrin 2S5 Giatsint-S -telakanuunalla.
Neuvostoliitto myi Intialle 550 kappaletta M-46:ia, jotka Intia yritti korvata Bofors FH-77B:llä. Bofors-skandaalin vuoksi niitä toimitettiin kuitenkin 1 500:n asemasta vain 410 kappaletta.
Käyttö Suomessa

M-46-kanuunat ovat olleet 1960-luvulta lähtien Suomen kenttätykistön käytössä nimikkeellä 130 K 54. Kyseisiä tykkejä ostettiin alun perin Neuvostoliitosta, ja 1990-luvun alussa niitä hankittiin lisää Saksan demokraattisen tasavallan vanhoista asevarastoista. Tykkiä on käytetty jalkaväki- ja jääkäriprikaatien sekä taisteluosastojen tukemiseen. Myöhemmin tykit annettiin liikkuvien rannikkotykistöpattereiden käyttöön.
Suomessa M-46-kanuunat poistettiin puolustusvoimien käytöstä vuoden 2019 lopulla. Viimeisinä vuosina niitä oli koulutus- ja harjoituskäytössä noin 40 kappaletta. Viimeisen kerran M-46-kanuunoilla ammuttiin Porin Prikaatissa Niinisalossa marraskuussa 2019. Tarkoituksena oli jättää yksi kappale museoitavaksi Niinisaloon.
YLE uutisoi syyskuussa 2023, että osa tykeistä on mahdollisesti sittemmin toimitettu Ukrainan käyttöön Venäjän hyökkäys Ukrainaan 2022– -aseapuna.
Tekniset tiedot

Kaliiperi: 130 mm
Putken pituus: 58 kaliiperia/7 600 mm
Ammuspaino: 32,94 kg (OF-482M-sirpalekranaatti)
Lähtönopeus suurimmalla panoksella: 930 m/s
Kantama: 27 150 m
Koro: -2,5 – +45°
Sivu: ± 25°
Tuliasemapaino: 7 700 kg
Ammuksia

Sirpalekranaatti OF-482M (ОФ-482М)
Keskipaino: 32,94 kg
Räjähdysainelataus: 3,64 kg tritonaalia (TNT:n ja alumiinijauheen seos)
Panssarikranaatti BR-482B (БР-482Б)
Keskipaino: 33,4 kg
Räjähdysainelataus: 0,127 kg heksaalia
Aiheesta muualla

Kuvia tai muita tiedostoja aiheesta 130 mm kanuuna M-46 Wikimedia Commonsissa
M-46 130-mm Towed Gun, Type 59 130mm Field Gun
YouTube: Satunnaista sotilashistoriaa: 130 K 54
Ajoratamaalaus

| ”Ajoratamaalaus” Absoluuttinen Nollapiste |
| --- | --- | --- |

Singlen tiedot
 Albumilta: Simpukka-amppeli
 Julkaistu: lokakuu 1997
 Formaatti: CDS
 Tekijä(t): Tommi Liimatta
 Tuottaja(t): Absoluuttinen Nollapiste
 Tyylilaji: rock
 Kesto: 03.20
 Levy-yhtiö: Johanna Kustannus
Absoluuttisen Nollapisteen muut singlet
| ”Savu meihin” 1996 | ”Ajoratamaalaus” 1998 | ”Silti” 1998 |
Ajoratamaalaus on Absoluuttisen Nollapisteen kappale ja ensimmäinen single yhtyeen kolmannelta studioalbumilta Simpukka-amppeli. Se julkaistiin lokakuussa 1997.
Kappaleet

Ajoratamaalaus – 3.20 (säv. ja san. Tommi Liimatta)
Raami – 2.42 (säv. ja san. Liimatta)
Aguadulce

Aguadulcen vaakuna
Sijainti
Aguadulce on kunta Sevillan maakunnassa Andalusiassa Espanjassa. Vuonna 2016 kaupungissa oli 2073 asukasta.
Aguadulcen seudulla on ollut asutusta jo neoliittielta kaudelta alkaen. Kreikkalaiset, foinikialaiset ja roomalaiset kävivät sen rannikolla. Keskiajalla se oli merkittävää maanviljelysseutua, jossa kasvatettiin palmuja, viikunoita ja ohraa. Nykyisin se tunnetaan siellä kasvatetuista puhdasverisistä hevosista.
Aiheesta muualla

Kuvia tai muita tiedostoja aiheesta Aguadulce Wikimedia Commonsissa
Sevillan maakunnan kunnat
Aguadulce
Alanís
Albaida del Aljarafe
Alcalá de Guadaíra
Alcalá del Río
Alcolea del Río
Algámitas
Almadén de la Plata
Almensilla
Arahal
Aznalcázar
Aznalcóllar
Badolatosa
Benacazón
Bollullos de la Mitación
Bormujos
Brenes
Burguillos
Camas
Cantillana
Carmona
Carrión de los Céspedes
Casariche
Castilblanco de los Arroyos
Castilleja de Guzmán
Castilleja de la Cuesta
Castilleja del Campo
Cazalla de la Sierra
Cañada Rosal
Constantina
Coria del Río
Coripe
Dos Hermanas
Écija
El Castillo de las Guardas
El Coronil
El Cuervo de Sevilla
El Garrobo
El Madroño
El Pedroso
El Real de la Jara
El Ronquillo
El Rubio
El Saucejo
El Viso del Alcor
Espartinas
Estepa
Fuentes de Andalucía
Gelves
Gerena
Gilena
Gines
Guadalcanal
Guillena
Herrera
Huévar del Aljarafe
Isla Mayor
La Algaba
La Campana
La Lantejuela
La Luisiana
La Puebla de Cazalla
La Puebla de los Infantes
La Puebla del Río
La Rinconada
La Roda de Andalucía
Las Cabezas de San Juan
Las Navas de la Concepción
Lebrija
Lora de Estepa
Lora del Río
Los Corrales
Los Molares
Los Palacios y Villafranca
Mairena del Alcor
Mairena del Aljarafe
Marchena
Marinaleda
Martín de la Jara
Montellano
Morón de la Frontera
Olivares
Osuna
Palomares del Río
Paradas
Pedrera
Peñaflor
Pilas
Pruna
Salteras
San Juan de Aznalfarache
San Nicolás del Puerto
Sanlúcar la Mayor
Santiponce
Sevilla
Tocina
Tomares
Umbrete
Utrera
Valencina de la Concepción
Villamanrique de la Condesa
Villanueva de San Juan
Villanueva del Ariscal
Villanueva del Río y Minas
Villaverde del Río
2070-luku

| --- | --- |
Vuosisadat: 1800-luku · 1900-luku · 2000-luku · 2100-luku · 2200-luku
Vuosikymmenet: 1990-luku · 2000-luku · 2010-luku · 2020-luku · 2030-luku · 2040-luku 2050-luku · 2060-luku · 2070-luku · 2080-luku · 2090-luku · 2100-luku
Vuodet: 1990 · 1991 · 1992 · 1993 · 1994 · 1995 · 1996 · 1997 · 1998 · 1999 2000 · 2001 · 2002 · 2003 · 2004 · 2005 · 2006 · 2007 · 2008 · 2009 2010 · 2011 · 2012 · 2013 · 2014 · 2015 · 2016 · 2017 · 2018 · 2019 2020 · 2021 · 2022 · 2023 · 2024 · 2025 · 2026 · 2027 · 2028 · 2029 2030 · 2031 · 2032 · 2033 · 2034 · 2035 · 2036 · 2037 · 2038 · 2039 2040 · 2041 · 2042 · 2043 · 2044 · 2045 · 2046 · 2047 · 2048 · 2049 2050 · 2051 · 2052 · 2053 · 2054 · 2055 · 2056 · 2057 · 2058 · 2059 2060 · 2061 · 2062 · 2063 · 2064 · 2065 · 2066 · 2067 · 2068 · 2069 2070 · 2071 · 2072 · 2073 · 2074 · 2075 · 2076 · 2077 · 2078 · 2079 2080 · 2081 · 2082 · 2083 · 2084 · 2085 · 2086 · 2087 · 2088 · 2089 2090 · 2091 · 2092 · 2093 · 2094 · 2095 · 2096 · 2097 · 2098 · 2099 2100 · 2101 · 2102 · 2103 · 2104 · 2105 · 2106 · 2107 · 2108 · 2109
2070-luku on tuleva vuosikymmen, joka alkaa 1. tammikuuta 2070 ja päättyy 31. joulukuuta 2079. Vuosikymmen on 2000-luvun kahdeksas vuosikymmen.
Ennustettuja tapahtumia > 2070

Jevpatorijasta lähetetty SETI-viesti saavuttaa tähden HD 197076.
Ennustettuja tapahtumia > 2074

Kiinan Vihreän muurin eli vuonna 2001 aloitetun suuren Three-North Shelter Forest Program -uudelleenmetsittämisprojektin oletetaan valmistuvan.
Ennustettuja tapahtumia > 2075

Joidenkin arvioiden mukaan otsonikerros on täysin palautunut tähän vuoteen mennessä.
Ennustettuja tapahtumia > 2076

Transneptuninen kappale 90377 Sedna saavuttaa aphelinsa.
4. heinäkuuta – Yhdysvaltain itsenäisyysjulistuksesta on kulunut 300 vuotta. Maassa on haudattuna useita aikakapseleita vuodelta 1976, jotka on tarkoitettu avattaviksi merkkipäivän kunniaksi.
Ennustettuja tapahtumia > 2079

1. toukokuuta – täydellinen auringonpimennys näkyy New Yorkissa ja Nova Scotiassa.
6. kesäkuuta – SQL-pohjaiset tietokannat palautuvat päivämäärään 1. tammikuuta 1900.
25. kesäkuuta – kaikkien Michael Jacksonin kappaleiden tekijänoikeudet ovat rauenneet.
11. elokuuta – Merkurius peittää Marsin ensimmäistä kertaa sitten vuoden 578.
Fiktiivisiä viittauksia > 2071

Animesarja Cowboy Bebopin tapahtumat sijoittuvat tähän vuoteen. Cowboy Bebop: The Movien tapahtumat sijoittuvat Halloweenin aikaan kyseisenä vuonna.
Fiktiivisiä viittauksia > 2077

Videopeli Cyberpunk 2077:n tapahtumat sijoittuvat tähän vuoteen.
23. lokakuuta Fallout-pelisarjan tapahtumissa käydään suuri ydinsota kaikkien ydinasevaltojen välillä.
Windsorin aikakapseli Massachusettsissa on tarkoitettu avattavaksi vuonna 2076.
Akio Sōda

| Mitalit> Maa:   Japani.Miesten maahockey. Olympialaiset  | Mitalit> Maa:   Japani.Miesten maahockey. Olympialaiset  | Mitalit> Maa:   Japani.Miesten maahockey. Olympialaiset  | Maa:   Japani> Miesten maahockey. |
| --- | --- | --- | --- |
|  Hopeaa | Los Angeles 1932 |  |  |
Akio Sōda (jap. 左右田 秋雄, Sōda Akio, 10. huhtikuuta 1909 Dairen – ?) oli japanilainen maahockeypelaaja ja olympiamitalisti.
Sōda saavutti olympiahopeaa Los Angelesissa 1932. Olympiaturnaukseen osallistui kolme maata: Japani hävisi Intialle mutta voitti kisaisäntä Yhdysvallat.
Ahmed Izzet pašša

Ahmed Izzet pašša
Ahmed Izzet pašša (myöhemmin Ahmed Furgaç; 1864 Monastir, Makedonia, Osmanien valtakunta – 31. maaliskuuta 1937 Istanbul, Turkki) oli albanialaissyntyinen turkkilainen sotamarsalkka, joka toimi Osmanien valtakunnan suurvisiirinä syksyllä 1918 ja ulkoministerinä vuosina 1921–1922. Hänen lyhytikäisen hallituksensa aikana Osmanien valtakunta irtaantui ensimmäisestä maailmansodasta.
Izzet valmistui esikuntaupseerikoulusta vuonna 1887 ja toimi jonkin aikaa samassa oppilaitoksessa maantieteen opettajana. Hänestä tuli osmanien armeijan sotilasneuvonantajana toimineen saksalaisen kenraali Colmar von der Goltzin adjutantti ja vuonna 1891 hän matkusti Saksaan täydentämään sotilasopintojaan. Kreikan–Turkin sodassa vuonna 1897 Izzetillä oli keskeinen rooli Dömeken ja Çatalcan taisteluiden suunnittelussa. Sen jälkeen hän palveli Syyriassa ja Jemenissä, kunnes sai ylennyksen kenraaliksi vuonna 1904. Hän rauhoitti Jemenin uudelleen vuoden 1911 kapinan jälkeen. Balkanin sotien aikana Izzet nimitettiin pääesikunnan päälliköksi ja vuonna 1913 sotaministeriksi. Enver pašša tuli hänen tilalleen sotaministeriksi seuraavana vuonna.
Izzet vastusti Osmanien valtakunnan liittymistä maailmansotaan, eikä hän toiminut komentajana sodan ensimmäisinä vuosina. Vuonna 1916 hän kuitenkin tuli komentajaksi Kaukasukselle. Hänen johtamansa operaatiot päättyivät epäonnistumiseen. Uudeksi hallitsijaksi heinäkuussa 1918 tullut Mehmed VI kuitenkin suosi Izzetiä tämän poliittisen maltillisuuden vuoksi. Erotettuaan sodan lopussa Enver ja Talaat paššan johtaman hallituksen sulttaani Mehmed nimitti Izzetin suurvisiiriksi 14. lokakuuta. Izzet vapautti sotavankina olleen brittiläisen kenraali Charles Townshendin ja neuvotteli tämän kanssa aselepoehdot. Mudroksen aselepo solmittiin 30. lokakuuta 1918. Izzet joutui eroamaan suurvisiirin paikalta jo marraskuun alussa, sillä hänen hallituksessaan oli liikaa vanhaan hallintoon yhdistettyjä nuorturkkilaisten johtajia. Myöhemmin hän toimi ulkoministerinä Ahmed Tevfik paššan hallituksessa. Turkin itsenäisyyssodassa hän pyrki tasapainoilemaan sulttaanin ja Atatürkin kilpailevien hallitusten välillä.
Aiheesta muualla

Kuvia tai muita tiedostoja aiheesta Ahmed Izzet pašša Wikimedia Commonsissa
Akira Ifukube

Akira Ifukube
Akira Ifukube (31. maaliskuuta 1914 – 8. helmikuuta 2006) oli japanilainen taide- ja elokuvamusiikin säveltäjä.
Ifukube syntyi Kushirossa Hokkaidon saarella. Hän vietti lapsuudestaan suuren osan alueilla, joilla asui japanilaista ja ainu-väestöä. Molempien kansanryhmien musiikkiperinne vaikutti häneen voimakkaasti, ja hän opiskeli viulun ja shamisenin soittoa.
Ifukube aloitti metsätalouden opinnot  Hokkaidon yliopistossa ja sävelsi vapaa-aikanaan. Hänen ensimmäinen orkesterisävellyksensä, Japanese Rhapsody, voitti ensipalkinnon vuonna 1935 Aleksandr Tšerepninin järjestämässä kansainvälisessä kilpailussa nuorille säveltäjille.
Ifukuben ensimmäisen sävellys elokuvaan oli The End of the Silver Mountains, joka julkaistiin vuonna 1947. Seuraavien yli viidenkymmenen vuoden aikana hän sävelsi musiikin yli 250:een elokuvaan, joista tunnetuimpiin kuuluu japanilainen tieteiselokuva Godzilla vuodelta 1954.